เรื่องร้องเรียน: ร้านคาราโอเกะเปิดเพลงเสียงดังลั่นยามค่ำคืน บางวันเปิดเสียงดังรบกวนยันตีสอง ยิ่งตอนที่มีคนเมามาร้องเพลงแข่งกันแล้วเปิดประตูด้วยเสียงจะดังก้องไปทั้งถนน รบกวนการนอนหลับพักผ่อนของบ้านตรงข้ามและบ้านข้างเคียงเป็นอย่างยิ่ง ช่วยกรุณามาตรวจสอบและจัดการด้วยครับ
การดำเนินการของเจ้าหน้าที่: ฝ่ายเทศกิจ ได้จัด จนท.เทศกิจ ตรวจสอบและหาข้อเท็จจริงบริเวณร้านตามที่ได้รับเรื่อง พร้อมเชิญเจ้าของร้านมาทำการสอบถามข้อเท็จจริง ได้รับแจ้งจากเจ้าของร้าน ดังนี้     ทางร้านฯ อยู่ระหว่างให้ผู้รับเหมาดำเนินการจัดหากระจกเพื่อมาทำห้องเก็บเสียงเพื่อป้องกันไม่ให้เสียงออกมาด้านนอกร้าน และจากการตรวจสอบเบื้องต้นหากไม่เปิดประตูเดินเข้า-ออก เสียงด้านในร้านก็ไม่ดังออกมาด้านนอก ทั้งนี้จะได้กวดขันอย่างต่อเนื่อง
ความเห็นของผู้แจ้ง: ขอขอบคุณเจ้าหน้าที่ฝ่ายเทศกิจ และฝ่ายอื่นๆที่ร่วมกันประสานงานและเร่งรัดดำเนินการบรรเทาปัญหาเสียงรบกวนจากร้านคาราโอเกะครับ ทั้งนี้ทั้งนั้นก็จะต้องมีการ follow up ด้วยนะครับ
พื้นที่: แขวงศาลเจ้าพ่อเสือ เขตพระนคร กรุงเทพมหานคร